《送郑君举宣城教谕》
元代·方回

宣城画虎遍天下，叶公好龙龙之假。
百儒愿陶一真者。红花木瓜银杏园，
年年包贡入中原，何如兴贤起邱樊。
学徒尚有老梅否，诗声千古捋欧九，
子其作人举荐口。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。